D'Artagnan

D'Artagnan er en fiktiv person, der især er kendt fra Alexandre Dumas den ældres romaner og første gang optræder i De tre musketerer. Som andre af Dumas' personer er han løst baseret på en virkelig person, her Charles de Batz-Castelmore d'Artagnan. Inden Dumas gjorde brug af d'Artagnan, var han første gang brugt i en roman af Gatien de Courtilz de Sandras, Les mémoires de M. d'Artagnan (1700), og Dumas baserede ham på denne roman.

Dumas' d'Artagnan 
Hos Dumas følger man d'Artagnan gennem det meste af hans voksne liv fra han som ung, fattig og ambitiøs kom fra fødeegnen Gascogne til Paris for at søge lykken som musketer. I den første af Dumas' romaner, De tre musketerer, kommer han som følge af familiemæssige forbindelser ind i musketerkorpset. Allerede inden hans optagelse kommer han i karambolage med de tre musketerer Athos, Porthos og Aramis, der dog hurtigt accepterer d'Artagnan som en god kollega og ven. I løbet af romanen har de en række eventyr, der bringer ham på kongens og dronningens side i magtkampe mod kardinal Richelieu. Til slut i romanen anerkender Richelieu d'Artagnan og udnævner ham til løjtnant blandt musketererne. 

Han optræder i yderligere to romaner af Dumas, Tyve år efter og Musketerernes sidste bedrifter, hvor han involveres i flere eventyr.

Sammen med Athos, Porthos og Aramis oplever læseren d'Artagnan som en lederskikkelse, der tager initiativ til deres eventyr og udviser både stort mod og stor kløgt. På den anden side er han yngre end de tre, og de påtager sig derfor beskytterroller over for ham. Især Athos opfatter ham ud over som en kollega og ven også som en søn.

Portrætteringer 
Skuespillere, der har spillet d'Artagnan i film og serier inkluderer:

Orrin Johnson i The Three Musketeers (1916)
Aimé Simon-Girard i Les Trois Mousquetaires (1921)
Douglas Fairbanks i The Three Musketeers (1921) og The Iron Mask (1929)
Walter Abel i The Three Musketeers (1935)
Don Ameche i The Three Musketeers (1939)
Warren William i The Man in the Iron Mask (1939)
Gene Kelly i The Three Musketeers (1948)
Louis Hayward i Lady in the Iron Mask (1952)
Georges Marchal i Les Trois Mousquetaires  (1953, fransk)
Laurence Payne i The Three Musketeers (tv-serie) (1954)
Maximilian Schell i The Three Musketeers (tv-film) (1960)
Gérard Barray i Les Trois Mousquetaires  (1961, fransk)
Jean Marais i Le Masque de fer (fransk film The Man in the Iron Mask) (1962)
George Nader i The Secret Mark of D'Artagnan (1962, italiensk)
Jean-Pierre Cassel i Cyrano and d'Artagnan  (1964, fransk)
Jim Backus i "The Three Musketeers," (en animeret tv-udgave vist i en todelt episode af The Famous Adventures of Mr. Magoo) (1964)
Jeremy Brett i The Three Musketeers (tv-serie) (1966)
John Greenwood i Doctor Who episoden, The Mind Robber (1968)
Bruce Watson i The Three Musketeers (an animated American TV series) (1968)
John Lynch i The First Churchills (tv-serie fra BBC), episode 1 "The Chaste Nymph" (1969)  
Kenneth Welsh i The Three Musketeers (Canadian TV movie) (1969)
Sancho Gracia Los Tres Mosqueteros (tv-serie) (1971)
Michael York i The Three Musketeers (1973), The Four Musketeers (1974), The Return of the Musketeers (1989) og La Femme Musketeer (tv miniserie) (2003)
Mikhail Boyarsky i d'Artagnan and Three Musketeers (1978) og efterfølgerne (1992, 1993, 2009)
Louis Jourdan i The Man in the Iron Mask (TV movie) (1977)
Cornel Wilde i The Fifth Musketeer (1979)
Cam Clarke i Dogtanian and the Three Muskehounds (animeret tv-serie) (1981)
Nikolai Karachentsov i Dog in Boots (1981)
Chris O'Donnell i The Three Musketeers (1993)
Philippe Noiret i La fille de d'Artagnan (The Daughter of D'Artagnan aka Revenge of the Musketeers) (1994)
Dennis Hayden i en tidlig film om The Man in the Iron Mask (1998)
Gabriel Byrne i Manden med jernmasken (1998)
Justin Chambers i The Musketeer (2001)
Hugh Dancy i Young Blades (ikke sendt tv-pilot) (2001)
Charles Shaughnessy i Young Blades (tv-serie) (2005)
Logan Lerman i The Three Musketeers (2011)
Rinal Mukhametov i The Three Musketeers (serie fra 2013)
Luke Pasqualino i The Musketeers (tv-serie) (2014–2016)
Matt Ingram-Jones og Jonathan Hansler i The Fourth Musketeer (2022)
François Civil i filmene The Three Musketeers: D'Artagnan (2023) og The Three Musketeers: Milady (2024)

Referencer 

De tre musketerer
Fiktive personer fra Frankrig